钦定古今图书集成/理学汇编/文学典/第117卷 > 邓履中
## 钦定古今图书集成/理学汇编/文学典/第117卷 > 邓履中

按《江西通志》：“履中字左之，新建人。礼部左侍郎，以赞
其从父行也。履中生平严介自矢，虽家世显荣，素守
清白，惟恃馆谷以奉母，居恒读书。刘士云半舫斋中
诸史百家，穷极探讨。庚午，督学蔡懋德有知人鉴，时
立博学异材科，校士，特被赏拔。己卯，嘉定侯峒曾衡
文江右，独奇履中才，以为古调自爱，寄意深远。南州
虽多奇，当令群才韬笔。”其服膺如此。壬午举于乡，癸
未下第病卒，旅殡于白沟驿，年才四十三。所著有《文
献通考续编》《仰止堂集》。